**ПРОТОКОЛ № 024**

Днес, 01.11.2023 г. се проведе заседание на ОИК –Долни чифлик, област Варна.

На заседанието присъствахa:

Боряна Стаменова- председател на ОИК

Дияна Георгиева – секретар на ОИК

Валентин Яков – зам. председател на ОИК

Йовка Янева - зам.председател на ОИК

Снежана Милева - зам. председател на ОИК

Назиф Назифов – зам. председател на ОИК

И членовете: Пламен Събев Гергана Стаменова, Вълко Вълков, Иванка Панайотова, Мария Илчева

Заседанието бе открито в **16:30** часа и се председателства от г-жа Боряна Стаменова - Председател на комисията.

На заседанието присъстват **11 (единадесет)** от членовете на ОИК, налице е кворум и комисията може да заседава. Предлагам да проведем заседание при следния дневен ред:

1. Постъпило искане от Марин Димитров Булашиков за отказ да встъпи в правомощията на общински съветник и обявяване на избран общински съветник от кандидатската листа на партия БЪЛГАРСКА СОЦИАЛДЕМОКРАЦИЯ-ЕВРОЛЕВИЦА

Има ли други предложения за допълване на дневния ред?

Няма други предложения.

Моля да бъде гласуван така предложения дневен ред.

Гласували : **„ЗА“** - **11** **(единадесет)** члена на ОИК (Боряна Стаменова, Дияна Георгиева, Валентин Яков, Йовка Янева, Снежана Милева, Назиф Назифов, Пламен Събев, Гергана Стаменова, Вълко Вълков, Иванка Панайотова, Мария Илчева).

**Против** - Няма.

Дневният ред се приема.

**По първа точка от дневния ред:**

В ОИК-Долни чифлик е постъпило искане с вх. №95 от 01.11.2023 г. от Марин Димитров Булашиков – избран за общински съветник от листата на партия БЪЛГАРСКА СОЦИАЛДЕМОКРАЦИЯ-ЕВРОЛЕВИЦА, с което същия заявява, че не желае да встъпи в правомощията на общински съветник, поради несъвместимост, тъй като заема длъжност началник отдел УТ в общинска администрация Долни чифлик и желае правомощията му да бъдат прекратени.

С решение № 125 от 30.10.2023 г. на ОИК-Долни чифлик, Марин Димитров Булашиков е обявен за избран за общински съветник от кандидатската листа на партия БЪЛГАРСКА СОЦИАЛДЕМОКРАЦИЯ-ЕВРОЛЕВИЦА. Към момента лицето не е положило клетва по чл. 32, ал. 1 от ЗМСМА. Предвид изричния отказ на лицето да встъпи в правомощията на общински съветник, следва да бъде обявен за избран следващия кандидат от листата на партия БЪЛГАРСКА СОЦИАЛДЕМОКРАЦИЯ-ЕВРОЛЕВИЦА.

Когато е налице отказ от встъпване в правомощия като общински съветник, правната последица е освобождаване на съответното място в листата на съответната партия/коалиция. Чл. 454, ал. 6, когато броят на кандидатите с валидни предпочитания (преференции) е по-малък от броя на мандатите на партията или коалицията, избрани са всички кандидати от списък А. Останалите мандати на партията или коалицията се попълват с кандидатите от списък Б по реда на тяхното подреждане. В случая обявеният за избран Марин Димитров Булашиков е първи в списък Б, а следващият в списък Б е Петко Добрев Петков.

Предвид гореизложеното и на основание чл.87, ал.1, т.1 от ИК във връзка с чл. 454, ал. 6 и чл. 453, ал. 5 от ИК, ОИК-Долни чифлик, взе следното

**РЕШЕНИЕ:**

1. **Заличава от списъка** на избраните общински съветници Марин Димитров Булашиков с ЕГН ХХХ обявен за избран за общински съветник от листата партия БЪЛГАРСКА СОЦИАЛДЕМОКРАЦИЯ-ЕВРОЛЕВИЦА с решение № 125 от 30.10.2023 г на ОИК – Долни чифлик.

Анулира Удостоверение № 9/31.10.2023 г. за избран общински съветник.

1. **Обявява за избран** за общински съветник следващия кандидат от листата на партия БЪЛГАРСКА СОЦИАЛДЕМОКРАЦИЯ-ЕВРОЛЕВИЦА - Петко Добрев Петков с ЕГН ХХХ под № 3 в листата на партия БЪЛГАРСКА СОЦИАЛДЕМОКРАЦИЯ-ЕВРОЛЕВИЦА.

Издава на лицето Удостоверение за избран общински съветник.

Обявявам процедура на поименно гласуване:

Гласували : **„ЗА“** - **11** **(единадесет)** члена на ОИК (Боряна Стаменова, Дияна Георгиева, Валентин Яков, Йовка Янева, Снежана Милева, Назиф Назифов, Пламен Събев, Гергана Стаменова, Вълко Вълков, Иванка Панайотова, Мария Илчева).

**Против** - Няма.

Решението се приема.

Поради изчерпване на дневния ред заседанието бе закрито в 16:45 ч.

Председател:...................................

Боряна Стаменова

Секретар: ........................................

Дияна Георгиева